section_heading: Doktrina poštenja
paragraph_text: Doktrina poštenja je najpoznatija Bagdikionova paradigma, koju je razradio u svojoj knjizi „Monopolna sredstva informiranja“.<ref>Bagdikian, Ben. “Double Vision: Reflections on My Heritage, Life, and Profession.” Boston: Beacon Press, 1997. Bagdikian potvrđuje ranije postavljenu tezu američkog sociologa i medijskog kritičara, Herberta Shillera o rušenju idealiziranog mita o objektivnosti novinareva djelovanja. Bagdikian smatra kako se društvena informacija uvijek nalazi pod kontrolom vlasti, koja teži ujedno kontrolirati i vojsku. Suvremenu kontrolu nad informacijama, naziva „centraliziranom vlašću“ koja se ostvaruje od strane multinacionalnih korporacija. Iako na prostoru Sjedinjenih Američkih država postoji mnoštvo medija, prema Bagdikianu to ne garantira potpuni spektar političkih i socijalnih ideja u društvu radi moći pojedinaca, nakladnika i vlasnika. Takav odnos prema Bagdikianu tvori novo privatno ministarstvo informacija i financija. Nepopustljivu moć tog „ministarstva“ potpomaže i urbanizacija američkog života, koja koncentrira ogromne mase ljudi u velikim gradskim kompleksima, gdje se umjesto s osobnom informacijskom razmjenom individualci susreću sa zavisnošću od ogromnih informacijskih mehanizama, koji formiraju njihove poglede i ukuse. Glavni razlog jačanja vlasti monopolista, nalazi se u povećanju udjela reklama i oglasa, koje potiskuju idejne vijesti, ali donose prihode, koji ne ovise o kvaliteti informacije, već od količine komercijalno korisnih informacijskih proizvoda. Oglašivačima je potreban veliki broj inertnih kupaca s različitim pogledima na život. Njih potpuno zadovoljavaju vijesti koje se distribuiraju s pomoću “doktrine objektivnosti” i koje daju informacijama “sjaj” konzervativnog establišmenta. U ovisnosti od te doktrine nalazi se ne samo tisak, već i televizija koja se također uglavnom financira od oglašivača. Rezultat je standardizacija ideja i informacija u medijima te oduzimanje ljudima mogućnosti da sami shvate i razotkriju društvo i borbu različitih snaga. Monopolizacija medija, prema Bagikianu, nastavlja se razvijati pojačanim tempom, utječući na sadržaj informacija prinuđivanjem na “sterilnost” u opisivanju različitih socijalno-političkih događaja. Bagdikian izlaz iz te situacije vidi ne u ukidanju privatnog vlasništva nad sredstvima masovne informacije, već u poštovanju “ravnopravne raspodjele vlasti” i zamjeni “doktrine objektivnosti” za “ideje poštenja i balansa” u proizvodnji i distribuciji vijesti za dobrobit društva. Oslanjajući se na te ideje, on poziva medijske djelatnike da se suprotstave informacijsko-industrijskom kompleksu, uključujući i smanjenje koncentrirane kontrole u vijestima, društvenim informacijama i kulturi". Bagdikianove ideje poštenja i balansa u suštini su povezane s odlukom Američke Federalne komisije za veze, koja je proglasila zaštitu interesa građana i medija u tzv. Doktrini poštenja, koja je predviđala davanje jednakog vremena i istih prava u eteru različitim predstavnicima društva. No pošto su se uvjetima jačanja monopolne vlasti nad medijima ti principi počeli ignorirati, novinari su počeli izražavati proteste i prijedloge za organiziranje kontrole nad medijima od dna, putem stvaranja “grupa građanske podrške” pod pokroviteljstvom Američke Federalne komisije za veze.<ref>Smith, Ron. “Ethics in Journalism.” Sixth Edition. Malden, Mass: Blackwell, 2008. World Information Institute